Shalom! Nimeni on Rory Kaye.
Tämä on jatkoa ohjelmasarjalle, -
jonka nimi on Löytöretki Jumalan Sanaan.
TikTok-video, jonka juuri näitte, -
on ensimmäinen suunnittelemani veistos.
Haluan kertoa teille siitä.
Näitte, että se oli kuin liitonarkin jäljennös.
Emme tehneet sitä ihan Raamatun mallin mukaan, -
niin että enkelten siivet menevät pään yli, -
koska Jerusalemin rabbit eivät hyväksyisi jäljennöstä -
Jumalan temppelin ulkopuolella.
Otimme taiteellisia vapauksia -
puhuaksemme Kaikkeinpyhimmästä, Pyhästä ja liitonarkista.
Mitä liitonarkissa oli? Mooseksen aikana siellä oli kymmenen käskyä.
Kymmenen käskyn taulut ovat esine, jossa on Jumalan allekirjoitus.
Jumala kirjoitti sormellaan 1. käskyn: "Minä olen, joka minä olen.
Älä pidä muita Jumalia." Hänen nimensä on minä olen.
Hän kirjoitti nimensä tauluihin, jotka ovat liitonarkissa.
Näkemällänne TikTok-videolla on jotain, mitä tein Jumalan armosta -
yhdessä eturivin israelilaisen kuvanveistäjän kanssa.
Hänen nimensä on Sam Philipe.
Se oli haastavaa.
Videolla liitonarkin jäljennös oli työpajassa.
Tällä viikolla... Kuvaamme tätä maaliskuussa.
Maaliskuun lopussa, 31. päivänä 2022.
Tulevalla viikolla arkin on määrä siirtyä Siionin vuorelle.
Meille on tarjottu sille paikka -
aivan kuningas Daavidin haudan luota, 30 metrin päästä.
Ette ehkä tiedäkään, että Apostolien tekojen kirjassa -
ja Johanneksen evankeliumissa kerrotaan, -
että Herra vietti viimeistä ehtoollistaan yläsalissa, -
joka sijaitsee kuningas Daavidin haudan yläpuolella.
Kun Herra oli kuollut ja noussut kuolleista, -
opetuslapset palasivat ylähuoneeseen ja pysyivät siellä, kertoo Ap. t. kirja.
Ja kuten tiedätte, 50 päivän päästä Pyhä Henki tuli heidän ylleen -
ja seurakunta syntyi.
Ja mitä tapahtui, kun Pyhyyden Henki tuli heidän ylleen?
Laskeutui tuli, sillä Jeshua kastaa meidät -
Hengellä ja tulellaan.
Se on hyvin tärkeää, kun puhutaan pyhyydestä.
Pyhyys ei liity ainoastaan Kaikkeinpyhimpään -
ilmestysmajassa tai temppelissä, -
vaikka siellä liitonarkki alun perin sijaitsi.
Sen näki joku vain kerran vuodessa.
Se oli jom kippurina, sovituspäivänä.
Silloin ylipappi meni esiripun taakse -
ja kohtasi siellä Jumalan.
Mitä enkelit liitonarkin päällä kuvastavat?
He ovat kerubeja, vartioenkeleitä, -
jotka vartioivat Jumalan läsnäoloa arkin yläpuolella.
Arkissa olivat laintaulut, manna-astia ja Aaronin sauva.
Myös manna on mielenkiintoista.
Sitä kerättiin ruoaksi päivittäin. Jumala antoi sitä yliluonnollisesti.
Tiedätkö, mitä manna tarkoittaa? 'Ma' on: mitä, 'na' on: tämä.
"Mitä tämä on?"
He pitivät sitä outona.
Jumala ruokki heidät yliluonnollisesti.
Kymmenen käskyä ovat tärkeitä edelleen.
Haluan lukea vielä lisää Vuorisaarnasta, -
jossa Jeshua kertoo, miten tärkeitä ovat kymmenen käskyä -
ja Vanha testamentti ovat yhä, -
Mooseksen laki ja profeetat.
Avataan Matt. 5.
Tässä ohjelmassa puhun siitä, mitä Raamattu sanoo pyhyydestä -
ja miten voimme todella kasvaa pyhään elämään. Se on todellista.
Tutkitaan ensin Matteusta.
Vuorisaarna on Matt. 5―7:ssä. Se alkaa kymmenellä siunauksella.
Sitten Jeshua sanoo: "Olette maan suola."
Toisin sanoen me suojelemme maata pahuudelta, -
tai jos emme, se pahenee alati. Olemme maailman valo.
Hän sanoo Matt. 5:16:ssa hienon jakeen.
Koko Vuorisaarnassa Hän kunnioittaa Isäänsä -
ja kertoo, miten me voimme kunnioittaa Isää: -
tekemällä Jumalan meille valmistamia palvelemisen tekoja.
Luen tämän. Matt. 5:16: -
"Niin loistakoon teidän valonne", -
jotta ihmiset näkisivät hyvät tekonne, Jumalan meille varaamat hyvät teot.
Etsikää ensin Hänen valtakuntaansa Hengessä ja Hänen vanhurskauttaan -
tehden Jumalan tahtomia tekoja.
Pelastumme paitsi mennäksemme taivaaseen -
myös tehdäksemme muistakin opetuslapsia -
ja tehdäksemme hyviä tekoja Jumalan johdolla.
"Niin loistakoon teidän valonne ihmisten edessä, -
että he näkisivät teidän hyvät tekonne -
ja ylistäisivät teidän Isäänne, joka on taivaissa."
Nämä jakeet ovat tärkeitä: -
"Älkää luulko, että minä olen tullut lakia tai profeettoja kumoamaan; -
en minä ole tullut kumoamaan, vaan täyttämään."
Kuollessaan ristillä Hän sanoi: "Se on täytetty."
Hän eli täydellisen elämän -
ja täytti lain.
Mutta Hän sanoo tässä, että laki on edelleen pyhä.
Paavali sanoo, että laki on hyvä, ja Jeshua sanoi, -
että se on yhä arvokas.
"Sillä totisesti minä sanon teille: kunnes taivas ja maa katoavat..."
Niin ei ole käynyt vielä. Pietari sanoo, että niin käy.
"...ei laista katoa pieninkään kirjain, ei ainoakaan piirto, -
ennenkuin kaikki on tapahtunut."
Hän eli täydellisen elämän, -
mutta kaikki laissa ja profeetoissa ei ole vielä täyttynyt.
"Sentähden, joka purkaa yhdenkään näistä pienimmistä käskyistä -
ja sillä tavalla opettaa ihmisiä, -
se pitää pienimmäksi taivasten valtakunnassa kutsuttaman; -
mutta joka niitä noudattaa ja niin opettaa, -
se pitää kutsuttaman suureksi taivasten valtakunnassa."
Jeshuan sanoja.
"Sillä minä sanon teille: ellei teidän vanhurskautenne -
ole paljoa suurempi kuin kirjanoppineiden ja fariseusten..."
He yrittivät parhaansa omassa voimassaan.
"...niin te ette pääse taivasten valtakuntaan."
Vahvoja sanoja.
Kun Pyhyyden Henki tulee sisällemme, -
Hän tekee meistä uuden luomuksen, -
joka pystyy toteuttamaan Jumalan tahdon.
Miten tiedämme Jumalan tahdon?
Luetaan nopeasti Room. 12:1―2.
"Niin minä Jumalan armahtavan laupeuden kautta kehoitan teitä, veljet,
antamaan ruumiinne eläväksi, pyhäksi, Jumalalle otolliseksi uhriksi".
Mitä 'pyhä' tarkoittaa? Pahasta erotettua, -
pahan, kiusausten, ahdistuksen ja pahuuden voittamista.
"...tämä on teidän järjellinen jumalanpalveluksenne."
Jae 2: "Älkääkä mukautuko tämän maailmanajan mukaan, -
vaan muuttukaa mielenne uudistuksen kautta, -
tutkiaksenne, mikä on Jumalan tahto, -
mikä hyvää ja otollista ja täydellistä."
Vahvaa asiaa. Palataan Matt. 5:een.
Katsotaan, mitä Jeshua sanoo jakeessa 20.
Hän sanoo: -
"Sillä minä sanon teille: ellei teidän vanhurskautenne ole paljoa suurempi -
kuin kirjanoppineiden ja fariseusten, -
niin te ette pääse taivasten valtakuntaan."
Taivaan valtakunta on se, -
minne me pääsemme kirkastetussa ruumiissamme.
Jumalan valtakunta on jo täällä, missä Pyhä Henki täyttää meitä -
ja missä Jeesus on kuningas elämässämme.
Katsotaan jaetta 21. "Te olette kuulleet sanotuksi vanhoille: 'Älä tapa', -
ja: 'Joka tappaa, se on ansainnut oikeuden tuomion'."
Se on yksi kymmenestä käskystä. Älä tapa.
J. 22: "Mutta minä sanon teille: [...] joka sanoo: 'Sinä hullu', -
on ansainnut helvetin tulen."
Hän nostaa rimaa.
Kymmenen käskyä ja tooran 613 käskyä, -
Moosekselle annetut ohjeet, -
olivat Jumalan ohjeet Israelin kansalle.
Mutta uudessa liitossa meitä kutsutaan olemaan pyhiä, -
pyhä papisto Jumalalle. Meidät on kutsuttu elämään -
yliluonnollisessa ulottuvuudessa, jossa otamme lapsen tavoin -
Pyhyyden Hengeltä apua oikein toimimiseen joka tilanteessa.
Katso, mitä Jeshua sanoo Matt. 5:48:ssa.
"Olkaa siis te täydelliset, -
niinkuin teidän taivaallinen Isänne täydellinen on."
Emme pysty olemaan täysin taivaallisen Isämme kaltaisia.
Mitä Hän tarkoittaa? Jos lukee jakeet 38―48, -
Hän puhuu Isän kaltaisena olemisesta täydellisenä rakkaudessa, -
niin että rakastamme vihamiehiämme, teemme hyvää kiroajillemme -
ja siunaamme vihamiehiä. Hän tahtoo, että olemme täydelliset.
Heprean sana on 'shlemim'. Se tarkoittaa shalomin ihmisiä.
'Shalom' tarkoittaa rauhan lisäksi sitä, -
että on sujut Jumalan kanssa kankaan kulmiin saakka.
Hän haluaa, että olemme sujut.
Vuosien ajan kuulin Pyhän Hengen sanovan: "Tee kaikki oikein."
Jos olemme uskolliset pienissä asioissa, niin myös paljossa.
Vaikka luvussa 5 Hän käski toimia näkyvästi, -
jotta ihmiset kiittävät Isää, luvussa 6 Hän sanoo, -
että pitää paastota, rukoilla ja antaa salassa.
Tarvitsemme salattua elämää Jumalan kanssa. Luvussa 7 -
Hän sanoo, ettei pidä tuomita ketään.
Luvussa 6 Hän opettaa Isä meidän -rukouksen -
ja kultaisen säännön, kohtele muita niin kuin toivot itseäsi kohdeltavan.
Rakasta muita, niin he rakastavat sinua.
Sanoin viimeksi, että ystäviä saa olemalla itse ystävä.
Luvun 7 muutamat viimeiset jakeet ovat kovia.
Aloitetaan jakeesta 14: -
"se portti on ahdas ja tie kaita, joka vie elämään, -
ja harvat ovat ne, jotka sen löytävät."
Lue edellinen jae. Jeesus puhuu.
"Menkää ahtaasta portista sisälle. Sillä se portti on avara ja tie lavea, -
joka vie kadotukseen, ja monta on, jotka siitä sisälle menevät".
Jae edellä: "Sentähden, kaikki, mitä te tahdotte ihmisten teille tekevän, -
tehkää myös te samoin heille; sillä tämä on laki ja profeetat."
J. 14 uudelleen: "tie kaita [...] ja harvat ovat ne, jotka sen löytävät."
Luetaan, mitä Hän sanoo lopussa. Se on erittäin tärkeää.
Hän sanoo jakeessa 24: -
"Sentähden on jokainen, joka kuulee nämä minun sanani -
ja tekee niiden mukaan, verrattava ymmärtäväiseen mieheen, -
joka huoneensa kalliolle rakensi."
J. 26: "Ja jokainen, joka kuulee nämä minun sanani eikä tee niiden mukaan,-
on verrattava tyhmään mieheen".
Ihmiset olivat hämmästyksissään näistä opetuksista.
Luen jotain vielä kovempaa. Jae 21: -
"Ei jokainen, joka sanoo minulle: 'Herra, Herra!', -
pääse taivasten valtakuntaan".
Jo täällä maan päällä ihmisillä voi toimia profetointi.
Puhuin siitä viimeksi. Ihmisillä voi toimia parantaminen.
Mutta mikä on avain Taivasten valtakuntaan, -
kun saamme kirkastetun ruumiin? Tässä Jeshua puhuu.
Se ei ole minun mielipiteeni. Raamatussa ei ole sijaa niille.
Tämä on Herran mielipide. Hän sanoo: -
"Moni sanoo minulle sinä päivänä: -
'Herra, Herra, emmekö me sinun nimesi kautta ennustaneet -
ja [...] ajaneet ulos riivaajia ja [...] tehneet monta voimallista tekoa?'
Ja silloin minä lausun heille julki: 'Minä en ole koskaan teitä tuntenut;
menkää pois minun tyköäni, te laittomuuden tekijät'."
Ne, jotka eivät tee Isän tahtoa.
Vau. Saatat ajatella: "No, se oli Jeesus.
Apostolit suhtautuivat lievemmin."
Katsotaan, mitä Pietari sanoo.
1. Piet., ensimmäinen luku.
Hän sanoo jakeessa 13: -
"Vyöttäkää sentähden mielenne kupeet ja olkaa raittiit; -
ja pankaa täysi toivonne siihen armoon, -
joka teille tarjotaan Jeesuksen Kristuksen ilmestymisessä."
Tässä tarkoitetaan kirkastusruumista.
"Niinkuin kuuliaisten lasten tulee, -
älkää mukautuko niiden himojen mukaan, joissa te ennen [...] elitte, -
vaan sen Pyhän mukaan, joka on teidät kutsunut, -
tulkaa tekin kaikessa vaelluksessanne pyhiksi."
Tämä on Pietari. Hän oli opetuslapsista maanläheisin.
Hän sanoi: "Herra, mene pois. Olen syntinen."
Mutta hän oppi, että voimme olla pyhiä -
eli pahasta erilleen asetettuja, Jumalalle erotettuja.
"Olkaa pyhät, sillä minä olen pyhä."
Näytin alussa liitonarkin, -
jonka rakensin ja tuotin Israelissa. Sen on määrä siirtyä näyttelyyn.
Pyydän nyt tuottajaa Jarnoa lisäämään ruutuun näyttelyn pohjapiirroksen.
Näyttely on vain 30 metriä kuningas Daavidin haudasta.
Haudan yläpuolella on ylähuone, -
jossa vietettiin viimeistä ehtoollista ja Pyhä Henki laskeutui.
Vasemmalla puolella on holokaustimuseo.
Ei Jad Vashem, vaan toinen Siionin vuorella.
Ja sitten Diaspora-jeshiva eli rabbien koulu.
Aloitamme pienellä näyttelytilalla.
Näette penkit 60 ihmiselle.
Jerusalemin pormestari on kertonut minulle, -
että liitonarkin haluaa nähdä kolme miljoonaa ihmistä -
ja se pitäisi jättää esille, jotta sen näkee Ma'ale Shazach -kadulta.
Hän odottaa kolmea miljoonaa ihmistä, nyt kun koronarajoituksia ei ole.
Tällä hetkellä voimme ottaa näyttelyyn noin 300 000 ihmistä vuodessa.
Opetusministeriö, armeija ja poliisi ovat ilmoittaneet, -
että he haluavat tuoda noin 100 000 kävijää aukioloaikojen ulkopuolella.
Miksi? Näyttelyssä innoitamme ihmisiä Kaikkeinpyhimmästä, -
pyhästä paikasta. Puolen vuoden kuluttua rakennamme ympärille teltan -
ja näytämme, miltä pyhä ja kaikkeinpyhin näyttivät.
Näyttelyssä puolen vuoden päästä -
toivomme voivamme esittää videon, jolle olen saanut rabbeilta luvan.
Video kertoo Jumalan liitoista, Jumalan pyhistä liitoista Nooan, -
Aabrahamin, Mooseksen, Aaronin ja papiston kanssa, -
kuningas Daavidin kanssa. Se kertoo Messiaasta, joka tulisi hänestä.
Ja lopuksi uudesta liitosta. Miksi he antavat minun puhua uudesta liitosta?
Koska siitä kirjoitetaan Tanakissa, -
Vanhan testamentin profeetoissa, profeetta Jeremian kirjassa.
Puhuin edellisissä jaksoissa uuden liiton lupauksista.
Puhun niistä sielläkin.
Päätän kymmenen minuutin videon laulamalla siunauksen ihmisille -
ja kutsumalla heitä palaamaan Herran luo, -
antautumaan kokonaan Jumalalle ja Jumalan tahdolle -
ja todella kutsumaan Jumalan läsnäoloa ja pyhyyttä elämäänsä.
Mennäänpä asian ytimeen. Miten voi olla pyhä?
1. Piet. 1:15―17:ssä sanotaan: "sen Pyhän mukaan, -
joka on teidät kutsunut, tulkaa tekin kaikessa vaelluksessanne pyhiksi.
Sillä kirjoitettu on: 'Olkaa pyhät, sillä minä olen pyhä'.
Ja jos te Isänänne huudatte avuksi häntä, joka henkilöön katsomatta -
tuomitsee kunkin hänen tekojensa mukaan, -
niin vaeltakaa pelossa tämä muukalaisuutenne aika".
Jumala ei halua, että pelkäämme Häntä, -
mutta Hän tahtoo, että kunnioitamme Häntä, -
etenkin Jeshuan sanomissa asioissa.
Mennään 1. Piet. 2:9:ään.
"Mutta te olette 'valittu suku, kuninkaallinen papisto, pyhä heimo'".
Se ei ole vain juutalaiskansa -
vaan kaikki, jotka ovat valinneet olla Herran opetuslapsia -
ja joissa on Pyhyyden Henki.
Miten voimme olla pyhiä? Pysymällä täynnä Pyhyyden Henkeä, -
niin Hän auttaa pysymään puhtaana, -
pidättäytymään lihan himoista yksi kiusaus kerrallaan, -
kuten viimeksi luimme 1. Kor. 10:13:sta.
Jumala antaa kaikissa kiusauksissa armon valita oikein.
Luetaan eteenpäin.
"'[Olette] omaisuuskansa, julistaaksenne [...] jaloja tekoja'."
Luetaan 2. Piet. 3. Se on Pietarin viimeinen luku.
"Tämä on jo toinen kirje, jonka minä kirjoitan teille, rakkaani, -
ja näissä molemmissa minä muistuttamalla herätän -
teidän puhdasta mieltänne, että muistaisitte niitä sanoja, -
joita pyhät profeetat ennen ovat puhuneet". He olivat pyhät.
"[...] ja jonka te apostoleiltanne olette saaneet.
Ja ennen kaikkea tietäkää se, että viimeisinä päivinä tulee [pilkkaajia]."
Niitä, jotka pilkkaavat teitä ja pyhyyttä.
"...jotka vaeltavat omien himojensa mukaan".
J. 7: "Mutta nykyiset taivaat ja maa ovat samalla sanalla talletetut tulelle,
säästetyt jumalattomain ihmisten tuomion ja kadotuksen päivään."
Jumalattomuus ja pilkkaajat tullaan tuomitsemaan.
Jakeissa 4―6 puhutaan Nooan vedenpaisumuksesta.
Mutta maan päälle tulee vielä myös tulen tuomio.
"...rakkaani[,] 'yksi päivä on Herran edessä niinkuin tuhat vuotta [...]'
Ei Herra viivytä lupauksensa täyttämistä [...]
vaan hän on pitkämielinen". Siksi Hän ei ole palannut vielä.
"...hän ei tahdo, että kukaan hukkuu". 2. Piet. 3:10: -
"Mutta Herran päivä on tuleva niinkuin varas, -
ja silloin taivaat katoavat pauhinalla, ja alkuaineet kuumuudesta hajoavat".
Siksi Herran pitää noutaa meidät tämän hirveän tuomion alta.
Jae 11: "Kun siis nämä kaikki näin hajoavat, -
millaisia tuleekaan teidän olla pyhässä vaelluksessa ja jumalisuudessa".
Tarvitsemme tätä saarnaa voidaksemme valmistautua tulevaan.
"...teidän, jotka odotatte ja joudutatte Jumalan päivän tulemista, -
jonka voimasta taivaat hehkuen hajoavat [...]
Mutta hänen lupauksensa mukaan me odotamme uusia taivaita -
ja uutta maata". Loppujakeet ovat mielenkiintoiset.
Hän sanoo, että Paavalikin kirjoittaa näistä, -
mutta monet vääristävät hänen sanojaan.
Suomessakin moni on sanonut: "Olen vain ihminen.
Tiedän, mikä olisi oikein, mutta en voi muuta kuin tehdä syntiä, -
sillä olen syntinen."
Pitää lukea, mitä Paavali sanoi Roomalaiskirjeessä, -
että jos elää Pyhän Hengen mukaan, Hän auttaa voittamaan kiusaukset, -
niin että voimme voittaa lihan."
1. Joh. 2:ssa sanotaan: "Lapsukaiseni, tämän minä kirjoitan teille, -
ettette syntiä tekisi".
Luku 2 jakeesta 6: -
"Joka sanoo hänessä pysyvänsä, -
on velvollinen vaeltamaan, niinkuin hän vaelsi."
Jumala tahtoo auttaa meitä elämään pyhää elämää -
ja pysymään Jeshuassa.
Tämä on luku 2 jae 27: -
"teissä pysyy se voitelu, jonka olette häneltä saaneet, -
ja te ette ole kenenkään opetuksen tarpeessa; -
vaan niinkuin hänen voitelunsa opettaa teitä kaikessa, -
niin se opetus on myös totta eikä ole valhetta; -
ja niinkuin se on opettanut teitä, niin pysykää hänessä.
Ja nyt, lapsukaiset, pysykää hänessä, että meillä hänen ilmestyessään -
olisi turva eikä [häpeä].
Jos tiedätte, että hän on vanhurskas, -
niin te ymmärrätte, että myös jokainen, joka vanhurskauden tekee, -
on hänestä syntynyt."
Ohjelmasta on vielä pari minuuttia jäljellä.
Päätän 2. Kor. 3:17―18:aan -
ja omilla kommenteilla lisättynä.
"Sillä Herra on Henki -
[Pyhyyden Henki sisällämme.]
Herra on Henki, ja missä Herran Henki on, siinä on vapaus."
Kun puhutaan pyhyydestä, -
ihmisillä on usein hyvin outoja esimerkkejä ja ajatuksia.
Pyhyyden elämä on kuitenkin vapauden elämää.
Se on vapautta kaikesta epäaidosta.
Vapautta synnin orjuudesta -
ja vapautta ahdistuksen orjuudesta.
Jumala tahtoo, että muutumme Hänen kuvansa kaltaisiksi -
pyhän elämän kautta Pyhän Hengen avulla.
Se on Jumalan armoa. Jakeen 18 lopussa kirjoitetaan, -
että kun katselemme Herraa, me muutumme Hänen kuvansa kaltaisiksi.
Yhdeltä Herran läsnäolossa ja kirkkaudessa elämisen tasolta -
toiselle Jumalan kirkkaudessa ja läsnäolossa elämisen tasolle.
Mitä olosuhteita elämässäsi onkaan, -
voit elää pyhästi ja erotettuna Jumalalle.
Rukoilen, että täytyt ylitsevuotavasti Pyhällä Hengellä.
Rukoilepa sinäkin kanssani, että monet ihmiset, -
tuhannet, sadattuhannet, -
joiden Jerusalemin pormestari arvioi tulevan näyttelyymme, -
saavat Jumalan läsnäolon kosketuksen.
Puhun heille uuden liiton lupauksista.
Kutsumme ihmisiä hiljentymään Herran edessä -
ja kuuntelemaan, haluaako Hän sanoa jotain.
Sitten siunaan heitä laulaen, kuten teitä nyt.
Herra siunatkoon sinua niin, -
että Hän on Herra kaikilla elämänalueillasi.
Hän varjelkoon sinua yhteydessä Messiaan tuloon asti.
Hänen kasvonsa loistakoon suurimmalla säteilyllä, -
kun Hän näkee, miten nöyrinä -
otamme vastaan Hänen armonsa ja apunsa joka elämänalueella.
Ja täyttykäämme Hänen Hengellään ja rauhalla, shalomilla, -
hyvinvoinnilla ja vapaudella, -
joka tulee niille, jotka tuntevat Jumalan. Laulan sen hepreaksi.
Käytäpä nyt hetki aikaa.
Hiljenny Hänen edessään. Kuuntele Hänen ääntään.
Hän rakastaa sinua.
Shalom. Kiitos seurasta. Aamen.
Suomennos: TV7